Lentoaika Suomesta Kreetalle on noin 4 tuntia. Lennot saapuvat Hanian tai Iraklionin lentokentälle. Hanian lentokenttä sijaitsee 15 kilometrin päässä kaupungin keskustasta. Bussimatka Hanian keskustaan maksaa vain euron, mutta bussit kulkevat erittäin epäsäännöllisesti. Ne lähtevät lentokentän ulkopuolella sijaitsevalta pysäkiltä. Taksilla matka maksaa noin 20 euroa ja matka kestää noin 20 minuuttia. Hinnasta kannattaa sopia etukäteen. Myös auton vuokraus on suosittua.